open-index/open-wikipedia-markdown huggingface dataset:
Fred Rogers

**Frederick McFeely** "**Fred**" **Rogers** (20.3. 1928 – 27.2. 2003) bio je američki pedagog, svećenik, pisac pjesama i televizijski voditelj. Rogers je vodio širom svijea poznatu dječju televizijsku emisiju *[[Mister Rogers' Neighborhood]]*, koja se snimala od 1968. to 2001. Kao **Mister Rogers**, postao je ikona miliona gledatelja. Rogers je također bio zaređen prezbiterijanski svećenik. Cijelog života se neumorno borio za obrazovanje i dobrobit djece.

## Vanjske veze
* PBS Kids: ''Mister Rogers' Neighborhood'' 
* Family Communications, Inc.
* The Fred M. Rogers Center
* Full List of Honorary Degrees and Awards Given to Fred Rogers 
* 
* About his Presidential Medal of Freedom
* News article on his final episodes
* Can You Say ... Hero?  This article originally appeared in the November 1998 *[[Esquire (magazine)|Esquire magazine]]*
* Pittsburgh bids farewell to Fred Rogers with moving public tribute  Barbara Vancheri and Rob Owen, *Pittsburgh Post-Gazette*, May 4, 2003
* Sad day in neighborhood: Beloved Mister Rogers dies 
* Salon's Brilliant Careers: Fred Rogers 
* 1987 audio interview of Fred Rogers by Don Swaim of CBS Radio, RealAudio 
* Archive of American Television Video Interview with Fred Rogers
* Biography of Fred Rogers at the "Rotten" Library 
* December 2002 Interview on NPR's The Diane Rehm Show (Real Audio)
* "This American Life" episode on "Neighbors", 5/11/01, 20 minute segment by interviewer who had visited the Rogers summer cottage on Nantucket twenty years before as a child
6 sati Fujia

**6 sati Fujia** utrka je izdržljivosti u svjetskom prvenstvu sportskih automobila poznato kao **World Endurance Championship** (WEC). Utrke se voze na vremenski limit u trajanju od 6 sati, a bolidi u tom vremenu trajanja utrke prijeđu preko ili do 1000 kilometara. Utrka je na ovoj stazi prvi put vožena 2012, a 2013 i 2017 godine utrke nisu odvožene svih 6 sati, radi velike kiše. 2013 je prekinuta nakon dva i pol sata, a 2017 nakon četiri i pol.

## Pobjednici
### Po godinama

## Višestruki pobjednici

### Vozači

### Proizvođači
Neka daleka svjetlost

***Neka daleka svjetlost*** je jugoslavenski crno-bijeli igrani film snimljen 1969. godine u režiji Josipa Lešića. Protagonist je bivši javni tužilac koji dolazi u provincijski hotel kako bi izvršio samoubistvo. Radnja prikazuje kako prije toga telefonira poznanicima i prijateljima kako bi objasnio razloge za svoj čin.

## Vanjske veze
*
*Profil  na portalu port.rs
Sramno leto

***Sramno leto*** je jugoslavenski crno-bijeli igrani film snimljen 1969. godine u režiji Branislava Baštaca. Predstavlja adaptaciju istoimenog romana Branimira Šćepanovića. Radnja se događa u jednom malom mjestu gdje se vraća čovjek koga su prije mnogo godina izgnali, ali koji je sada dobro odjeven i čini se bogat, moćan i uticajan, pa mu se svi mještani pokušavaju dodvoriti.

## Vanjske veze
*
*Profil na mojtv.hr
Branimir Šćepanović

**Branimir Šćepanović** (Podgorica, 19. april 1937 - Beograd, 30. novembar 2020) bio je srpski književnik i scenarista. Živio je u Beogradu.

## Knjige

Objavio je knjige: 
# *Pre istine*, pripovetke (Beograd, 1961);
# *Sramno leto*, roman (Beograd, 1965) – preveden na poljski, mađarski, slovenački i makedonski;
# *Usta puna zemlje*, roman (Beograd, 1974) – preveden na francuski (dva izdanja), grčki (tri izdanja), ruski, poljski, mađarski, slovenački, češki, bugarski, makedonski, slovenački, albanski, japanski, švedski, engleski, italijanski, nemački, danski i finski jezik;
# *Smrt gospodina Goluže*, pripovetke (Beograd, 1977);
# *Iskupljenje*, roman (Beograd, 1980) – preveden na francuski, nemački i grčki.

*Usta puna zemlje*, knjiga koja sa desetim izdanjem na srpskom jeziku prelazi tiraž od 100.000 primeraka, objavljena je u 27 inostranih izdanja i prevedena na sve značajnije svetske jezike.

### Izdavači

Šćepanovićeve pripovetke i knjige su kod nas štampane od strane izdavačkih kuća BIGZ i Nolit.

### Prevodi

Šćepanovićeve pripovetke štampane su kao knjige na francuskom, grčkom, mađarskom, slovenačkom i bugarskom, a pojedinačno (u listovima i časopisima) i na mnogim drugim jezicima. Uvršćene su osamnaest antologija kod nas i u inostranstvu. Pripovetka *Smrt gospodina Goluže* (kao jedini prilog iz jugoslovenske književnosti) uvršćena je u izbor svetske priče Charlesa Angoffa 1969. godine u Americi i u antologiju Moderne evropske pripovetke, koji su u Danskoj 1977. godine objavili Peter Brask i Morgan Gradenwitz.

## Nagrade

Nagrađen je: Prvom nagradom za pripovetku na Beogradskom festivalu mladih pisaca Jugoslavije 1956. godine, Prvom nagradom za pripovetku na konkursu Književnih novina 1964. godine i Oktobarskom nagradom grada Beograda za roman *Usta puna zemlje* 1974. godine. Dobitnik je i dve Zlatne arene za filmski scenario (Bitka za Sutjesku) na festivalima u Puli (1963. i 1973).

## Dugometražni filmovi

Po scenarijima koje je napisao Branimir Šćepanović snimljeno je šest dugometražnih igranih filmova. To su filmovi:

# Sramno leto;
# Vreme leoparda;
# Ono more;
# Kako umreti;

Sa filmskim rediteljem Predragom Golubovićem, bio je početkom 1970-ih godina 20. veka, jedan od glavnih rukovodilaca u umetničkom sastavu preduzeća za proizvodnju, distribuciju i iznajmljivanje filmova Film danas.

## Vanjske veze
* 
* Branimir Šćepanović, Facebook profil
* Branimir Šćepanović, Google Akademik
* Usta puna zemlje, eBook na Google Book Play
* Usta puna zemlje, Branimir Šćepanović
Diluntum

**Diluntum** je naziv municipalnog naselja iz rimskog perioda, koji se nalazio na mjestu današnjeg Stoca, Bosna i Hercegovina.

Područje istočne Hercegovine, na kojem je živjelo ilirsko pleme Daorsi bilo je prvo na udaru rimske ekspanzionističke politike. Nakon sloma Ilirskog kraljevstva 168. godine p.n.e, najprije dolazi pod politički uticaj Rima, a 135. godine postaje dio Carstva, kao *peregrinska civitas* (župa). Tada pod udar dolaze ostale plemena, prvenstveno, moćno pleme Dalmati. U sukobima sa Rimom, u periodu 49-45. p.n.e, Dalmati razarajui monumentalni grad Daorson, centar Daorsa.  Kasnije nikad nije došlo do obnove grada na Gradini u Ošanićima. Daorsi su izgradili novi centar, Diluntum, koji nastavlja kontinuitet Daorsona, ali za koji se dugo nije znala ubikacija.

Municipalni status naselje dobiva za vrijeme cara Hadrijana (117-138). U kasnoj antici se spominje municipium Dellontinum, kao dio biskupije Sarsiterensis, kada je već rimska vlast propala. Tako je današnji Stolac sa svojom okolinom pravi nasljednik daorskog Diluntuma

## Arheologija
Arheolog Ćiro Truhelka otkopao je 1892. godine u jugozapadnom dijelu Stoca, u mahali Podgrad, pored katoličke crkve, više rimskih građevina: tri stambene zgrade, jedan termalni pogon, i jednu zgradu nepoznate namjen. U toj zgradi nađeni su mozaici, koji se među do sada pronađenim primjercima na tlu Bosne i Hercegovine, svrstavaju u likovna ostvarenja sa najbogatijom dekoracijom i najsolidnijom tehničkom izvedbom. Uz mozaik, poznat pod imenom *Četiri godišnja doba* tu su i:
* mozaik sa prikazom Minotaura, 
* mozaika sa centralnim motivom osmerougla  i predstavama tigra, leoparda, lava, vepra i kozoroga
* mozaik rađen bijelim, crnim, sivim i crvenim teserama, sa očuvanim detaljima delfina i jastoga, koji do danas nije publiciran .

Po pečatima na uvoznim ciglama, urbano naselje nastalo je u ranom periodu rimske vlasti. Prema položaju, i arhitektonskoj strukturi građevina, radilo se o urbanom naselju, poslije Narone najvećem u donjem toku Neretve. Na osnovu epigrafskih natpisa, od kojih je jedan sa municipalnom formulom i tri beneficijarska natpisa utvrđeno je da se radi o daorskom naselju Diluntum iz rimskog perioda. To potvrđuju i hodološki elementi. Od Stoca do Narone je 36&nbsp;km, koliko se navodi i u rimskim dokumentima.

## Reference

## Vanjske veze
* ''Zvanična stranica općine Stolac''
East Sussex

**East Sussex** (čita se *Istočni Saseks*)  je ceremonijalna i nemetropolitanska grofovija na jugoistoku Engleske.

## Geografija

East Sussex leži u regiji Jugoistočna Engleska, ima površinu od 1,810 km², na kojoj živi 800,040 stanovnika.

On graniči sa sjeveroistoka sa grofovijom Kent, sa sjeverozapada sa Grofovijom Surrey, sa zapada sa Grofovijom West Sussex i sa juga sa La Manchom.

Grad Lewes, nedaleko od mora je administrativni centar.

East Sussex je administrativno podjeljen na 6 distrikta: Hastings, Rother, Wealden, Eastbourne, Lewes i Brighton and Hove.

Krečnjački masiv - South Downs, proteže se duž obale u nizu klifova, koji su osobito impresivni kod 
Beachy Heada. Sjeverno od brda masiva, leži greben Weald, formiran od pijeska i gline obrastao šumom i vrištinom.

U jugoistočnom dijelu grofovije, iza klifova Beachy Heada, leži isušena močvara Pevensey Levels, mjesto iz kojeg su u historiji počinjale mnoge invazije na Britaniju.

Duž obale leže nanizani ladanjski gradići Hove, Brighton, Peacehaven, Seaford, Eastbourne, Bexhill-on-Sea i Hastings, odlično povezani željeznicom sa Londonom.

## Historija

Sve do 1974. East Sussex bio je dio Historijskog countya Sussex, koji ima svoje korijene u drevnom Kraljevstvu Sussex osnovanom u 5. vijeku nakon odlaska Rimljana. Kraj je bogat arheološkim nalazima, naročito brdski dijelovi.

## Znamenitosti

East Sussex ima bogatu arhitektonsku baštinu, sastavljenu od crkava, opatija i zamkova iz 12. i 13. vijeka, poneki od njih datiraju čak iz anglosaksonskih vremena. U zamku Herstmonceux (oko 1440.) smješten je britanski Kraljevski opservatorij Greenwich, koji je između 1948. i 1990. bio smješten u Greenwichu.

U Falmeru pored Brightona je 1961. otvoren Univerzitet Sussex.

## Privreda

Najznačajnija privredna aktivnost je stočarstvo i proizvodnja hmelja, koji se ne uzgaja toliko intenzivno kao nekad.

## Reference

## Vanjske veze

* East Sussex County Council
West Sussex

**West Sussex** (čita se *Zapadni Saseks*) je ceremonijalni i nemetropolitanski county na jugu Engleske.

## Geografija
West Sussex leži u regiji Jugoistočna Engleska, ima površinu od 1991 km², na kojoj živi 806.892 stanovnika. Graniči sa istoka sa countyem East Sussex, sa sjevera sa Countyem Surrey, sa zapada sa Countyem Hampshire i sa juga sa La Manchom. Grad Chichester, na moru je administrativni centar.

West Sussex se najvećim dijelom prostire na teritoriju Historijskog countya Sussex osim malog dijela na sjeveru kod Gatwicka, koji je pripadao Surreyu. Administrativno je podjeljen na 7 distrikta: Worthing, Arun, Chichester, Horsham, Crawley, Mid Sussex i Adur.

Krečnjački masiv South Downs, proteže se duž obale od istoka prema zapadu. Sjeverne padine Downsa su strme, tu krečnjak ustupa mjesto pijesku i glini grebena Weald. Južne padine prema La Manchu su puno blaže, a južno od Chichestera prostire se plodna obalna ravnica Selsey Bill, koja se zbog utjecaja erozije smanjuje.

## Historija

Sve do 1974. West Sussex bio je dio Historijskog countya Sussex, koji ima svoje korijene u drevnom Kraljevstvu Sussex osnovanom u 5. vijeku nakon odlaska Rimljana.

Na krajolik obale, naročito je utjecao nastanak ladanjskih naselja, koja su počela nicati početkom 19. vijeka, kad je počela moda 
balnearnog turizma, tako da je do danas izniknuo niz gradova duž čitave obale West Sussexa. Danas je to jedna konurbacija od Shoreham-by-Sea na istoku do Selseya na zapadu. Među njima su najveći Littlehampton, Bognor Regis i Worthing a ovaj posljednji je poznat kao grad bogatijih penzionera. Vode razvedene zapadne obale, popularne su među jedriličarima.

Za razliku od tog kraj udaljeniji od obale, ostao je manje više ruralan, krivudavih puteva, šuma, i malih naselja. Ali se i on od druge polovice 20. vijeka (naročito na sjeveroistoku), polako pretvara u periferiju metropolitanskog Londona, naročito od kad je izgrađen Aerodrom Gatwick kod Crawleya.

## Privreda
Najznačajnija privredna aktivnost uz turizam je stočarstvo, a kraj je poznat i po uzgoju grožđa od kog se proizvodi pjenušavo vino.

## Reference

## Vanjske veze

* West Sussex County Council
Sedmina (roman)

***Sedmina*** je roman slovenskog pisca Bene Zupančiča. Djelomično je inspririan autorovim iskustvima iz doba Drugog svjetskog rata. Radnja počinje u Ljubljani 1941. godine, kada se taj grad našao pod italijanskom okupacijom. Protagonist je Niko Kajfež, mladić koji se priključuje pokretu otpora i sudjeluje u njegovim aktivnostima, iako mu je vlastita sestra u ljubavnoj vezi sa italijanskim oficirom.

Godine 1969. je po romanu snimljen istoimeni film, također poznat pod naslovom *Pozdravi Mariju*.

## Literatura
* Boris Paternu, Helga Glušič in Matjaž Kmecl: *Slovenska književnost 1945-1965*. Ljubljana: Slovenska matica, 1967.
Sedmina (film)

***Sedmina*** je jugoslavenski dramski film snimljen na slovenskom jeziku 1969. godine u režiji Matjaža Klopčiča. Temelji se na istoimenom romanu Bena Zupančiča. Radnja se događa u Ljubljani nakon što je grad u Drugom svjetskom ratu okupirala italijanska vojska. Protagonist, koga tumači Rade Šerbedžija, je mladić koji se priključuje pokretu otpora, iako mu je u vlastitoj kuči kvartir dobio italijanski oficir (čiji lik tumači Relja Bašić) sa kojim očijuka njegova vlastita sestra (čiji lik tumači Milena Dravić).

## Uloge
* Rade Šerbedžija ... Niko
* Snežana Nikšić ... Marija
* Milena Dravić ... Filomena
* Mirko Bogataj ... Popaj
* Relja Bašić ... Carlo Gasparone
* Tone Slodnjak ... Tiger

## Vanjske veze
* 
*
Republika u plamenu

***Republika u plamenu*** () je jugoslavenski historijski film snimljen na makedonskom jeziku u režiji Ljubiše Georgijevskog i Jovana Boškovskog. Radnja se događa u Makedoniji pod osmanskom vlašću 1903. godine i prikazuje kako grupa revolucionara diže Ilindenski ustanak i uspostavlja kratkotrajnu Kruševsku Republiku.

## Vanjske veze
* 
* Кинотека на Македонија
Život je masovna pojava

***Život je masovna pojava*** je jugoslavenski igrani film snimljen 1970. godine u režiji Mirze Idrizovića. Protagonisti su dva prijatelja koji sanjare od bijegu od monotonog života, ali od kojih samo jedan ima dovoljno hrabrosti da se upusti u putovanje i svom drugu šalje razglednice i priče o fantastičnim pustolovinama po svijetu.

## Vanjske veze
*
*Profil na portalu mojtv.hr
Vesna Malohodžić

**Vesna Malohodžić** (Sarajevo, 25. novembar 1948 - Beograd, 4. februar 2022) bila je srpska glumica.

Bila je udata za bivšeg košarkaša Dragutina Čermaka

## Filmografija

|- bgcolor="Lavender" align=center
| colspan="4" | 1970.-te
|-
| 1970. || Život je masovna pojava || 
|-
| 1970. || Jedanaesta zapovijed || Korana
|-
| 1970. || Prva ljubav || 
|-
| 1971. || Domovina u pesmama || 
|-
| 1971. || Ceo život za godinu dana || devojka na stanici
|-
| 1971. || Kuda idu divlje svinje || Jelena
|-
| 1972. || Roman sa kontrabasom || 
|-
| 1972. || Mileva Ajnštajn || Ružica Dražić
|-
| 1972. || Poraz || 
|-
| 1972. || Izdanci iz opaljenog grma || 
|-
| 1973. || Brauningova verzija || 
|-
| 1973. || Sutjeska || Devojka sa pletenicama
|-
| 1974. || Dimitrije Tucović || Jelena Petrović
|-
| 1977. || Ana voli Milovana || 
|-
| 1977. || Više od igre || Simona Šljivić
|-
| 1978. || Nije nego || Profesorka
|-
| 1978. || Vaskrsenje zmaja || 
|-
| 1978. || Tren || 
|- bgcolor="Lavender" align=center
| colspan="4" | 1980.-te
|-
| 1980. || Tren (TV serija) || 
|-
| 1980. || Kadinjača || 
|-
| 1980. || Vruć vetar || Bobova supruga
|-
| 1980. || Slom || Danica
|-
| 1981. || Sedam sekretara SKOJ-a || 
|-
| 1981. || Priče preko pune linije || Mimina drugarica
|-
| 1984. || Sedefna ruža || 
|-
| 1985. || Džek pot || 
|-
| 1986. || Neozbiljni Branislav Nušić || 
|-
| 1987. || Pod ruševinama || 
|-
| 1987. || I to se zove sreća || 
|-
| 1987. || Vuk Karadžić || kneginja Sara Karapandžić
|-
| 1988. || Rudi || 
|-
| 1988. || Roman o Londonu || 	Gospođica koja je bila na kafi kod Mustafe
|-
| 1988. || Sentimentalna priča || Desa
|-
| 1988. || Drugi čovek || Jagoda
|-
| 1988. || Jastuk groba mog || Hristina
|- bgcolor="Lavender" align=center
| colspan="4" | 1990.-te
|-
| 1991. || Bolji život || Sanjina majka
|-
| 1991. || Tesna koža 4 || Slađa
|-
| 1992. || Devojka s lampom || 
|-
| 1992. || Teatar u Srba || 
|}

## Vanjske veze
* Vesna Malohodžić na sajtu Slike mog SFRJ detinjstva 
*
Beno Zupančič

*Beno Zupančič* (22. mart 1925 - 28. august 1980) bio je slovenski književnik, novinar i publicist. Kao adolescent je u Drugom svjetskom ratu sudjelovao u pokretu otpora i neko vrijeme bio zatvoren u logor od strane italijanskog okupatora. Ta su iskustva, između ostalog, inspirirala njegov najpoznatiji roman *[[Sedmina (roman)|Sedmina]]*, za koji je dobio Prešerenovu nagradu.
Put u raj (film, 1970)

***Put u raj*** je jugoslavenski igrani film snimljen 1970. godine u režiji Marija Fanellija, poznato kao jedino filmsko ostvarenje za koje je scenario napisao hrvatski književnik Miroslav Krleža. Radnja, inspirirana motivima njegove novele *[[Cvrčak pod vodopadom]]*, prikazuje kako čovjek i njegova duša putuju u raj, odnosno kako su iluzije jedini spas od pakla koji donosi moderna civilizacija.

## Reference

## Vanjske veze
*
End of the Road (film, 1970)

***End of the Road*** () je američki igrani film snimljen u režiji Avrama Avlakiana i premijerno prikazan početkom 1970. godine. Predstavlja adaptaciju 
romana *[[The End of the Road]]* Johna Bartha, a po žanru je mješavina drame i crne komedije. Protagonist, čiji lik tumači Stacy Keach, je muškarac koji zapadne u katatonično stanje na željezničkoj stanici te ga odvedu u duševnu bolnicu gdje ga ekscentrični psihijatar (koga tumači James Earl Jones) podvrgava neobičnim terapijama. Nakon toga je otpušten iz bolnice i pronalazi posao nastavnika engleskog jezika na jednom koledžu, gdje će zavesti suprugu svoga kolege (čiji lik tumači Harris Yulin).

Film je napravljen po scenariju Terryja Southerna, koji je bio blizak Avlakianov prijatelj, te sadrži brojne reference na kontrakulturni pokret, vijetnamski rat i druge tada aktualne burne promjene u američkom društvu. Stil filma je namjerno napravljen što manje konvencionalnim i pod snažnim uticajem psihodelije. *End of the Road* je prikazan na Filmskom festivalu u Locarnu gdje je zajedno sa još nekoliko filmova podijelio Zlatni leopard.

## Uloge
*Stacy Keach ... Jacob Horner
*Harris Yulin ... Joe Morgan
*Dorothy Tristan ... Rennie Morgan
*James Earl Jones ... Doctor D
*Grayson Hall ... Peggy Rankin
*Ray Brock ... Nurse Dockey and the Sniper

## Reference

## Vanjske veze
*
Put u raj

Put u raj može označavati:

*''Put u raj'' (film, 1970), jugoslavenski film, scen. Miroslav Krleža;
*''Put u raj'' (TV drama), jugoslavenska TV-drama iz 1985. godine
*''Road to Paradise'' (film), američki igrani film iz 1930. godine, ul. Loretta Young
**[[Path to Paradise: The Untold Story of the World Trade Center Bombing]]*, američki TV-film iz 1997. godine
The Three Musketeers (film, 1973)

***The Three Musketeers*** () je britansko-američko-špansko-panamski historijsko-pustolovni film snimljen u režiji Richara Lestera i premijerno prikazan 1973. godine, poznat kao jedna od najuspješnijih ekranizacija istoimenog romana Alexandrea Dumasa.

Nominalni protagonist, koga tumači Michael York, je mladi plemić iz Gaskonje koji početkom 17. vijeka dolazi u Pariz kako bi se priključio elitnoj jedinici kraljevskih mušketira, te se sticajem okolnosti uključi u sukob trojice njenih pripadnika - koje glume Oliver Reed, Richard Chamberlain i Frank Finlay - sa gardom kardinala Richelieua (čiji lik tumači Charlton Heston. Radnja prikazuje kako d'Artagnan i trojica njegovih prijatelja budu upetljani u Richelieuove spletke protiv kraljice Anne od Austrije (čiji lik tumači Geraldine Chaplin).

*The Three Musketeers* su originalno bili zamišljeni kao projekt u kome su d'Artagnana i mušketire trebali tumačiti članovi planetarno popularnog rock-benda The Beatles. On se, u međuvremenu, raspao, ali je Lester, koji je ranije bio režirao nekoliko filmova sa njima, zadržao entuzijazam za projekt, koga su, pak, izdašno financirali producenti Alexander i Ilya Salkind. Lester je u film unio veliku dozu humora, ali je svejedno bio izuzetno vjeran izvornom tekstu, a također je uložio i izuzetan trud kako bi što vjernije rekonstruirao čak i najbanalnije detalje života u Francuskoj na početku 17. vijeka. *The Three Muskeeters* je nakon premijere oduševio i publiku i kritiku. Raquel Welch je za svoj nastup osvojila Zlatni globus za najbolju glumicu u mjuziklu ili komediji.

Međutim, glumci koji su sudjelovali na snimanju se tek nakon premijere doznali da je film, koji se trebao prikazivati "u komadu", zapravo, razdvojen na dvije zasebne cjeline, te da *The Three Muskeeters* radnjom pokriva prvi dio Dumasovog romana. Drugi dio je pokrio nastavak pod naslovom *[[The Four Muskeeteers (film)|The Four Muskeeters]]* prikazan sljedeće godine. Glumci su bili razjareni time što su primili honorar za jedan, a zapravo nastupili u dva filma; to je dovelo do tužbe i dugogodišnjeg spora koji će dovesti do uvođenja "Salkindove klauzule" u ugovore o glumačkim angažmanima, kako bi se takva praksa i mogući nesporazumi ubuduće izbjegli.

## Uloge
* Michael York ... d'Artagnan
* Oliver Reed ... Athos
* Frank Finlay ... Porthos / O'Reilly
* Richard Chamberlain ... Aramis
* Jean-Pierre Cassel ... Kralj Louis XIII od Francuske
* Geraldine Chaplin ... Anne od Austrije
* Charlton Heston ... Kardinal Richelieu
* Faye Dunaway ... Milady de Winter
* Christopher Lee ... Frof De Rochefort
* Simon Ward ... Vojvoda od Buckinghama
* Raquel Welch ... Constance Bonacieux
* Spike Milligan ... M. Bonacieux
* Roy Kinnear ... Planchet

## Reference

## Vanjske veze
*
Makedonski deo pakla

***Makedonski deo pakla*** () je jugoslovenski ratni film snimljen na makedonskom jeziku 1971. godine u režiji Vatroslava Mimice. Scenario, koji je napisao Slavko Janevski, se temelji na istinitim događajima koji su se dogodili u Makedoniji za vreeme bugarske okupacije u Drugom svetskom ratu. Radnja se događa na prelazu iz 1942. i 1943. godine kada se bugarske vlasti u bitoljskom kraju suoče sa porastom podrške stanovništva partizanima te na to odlučuju reagovati na izuzetno surov način.

Vo glavnite ulogi nastapuvaat Darko Dameski, Kole Angelovski, Nada Gešovska, Pavle Vuisić, Aco Jovanovski, Petre Prličko, Ilija Milčin i Milena Dravić.

## Vanjske veze
* „Македонски дел од пеколот“ IMDB
* „Македонски дел од пеколот“ youtube.com
* „Македонски дел од пеколот“ Кинотека на Македонија
Žeđ (film)

***Žeđ*** () je jugoslavenski igrani film snimljen na makedonskom jeziku 1971. godine u režiji Dimitrea Osmanlija. Radnja je smještena u zabačeno i siromašno planinsko selo gdje gotovo svi muškarci odlaze u pečalbu. Protagonistice su tri učiteljice koje i u takvim okolnostima pokušavaju pronaći ljubavnu sreću.

## Uloge

Ostale uloge &nbsp;▼




## Vanjske veze
* 
* Кинотека на Македонија
Magnum Force

***Magnum Force*** (), u Jugoslaviji prikazan pod naslovom ***Klopka za inspektora Callahana***, je američki kriminalistički film snimljen 1973. godine u režiji Teda Posta. Predstavlja nastavak filma *[[Prljavi Harry]]*, odnosno drugi nastavak u seriji o policijskom inspektoru Harryju Callahanu. Njegov lik ponovno tumači Clint Eastwood, a radnja prikazuje kako San Francisco postaje poprište spektakularnih ubistava zloglasnih, ali od strane zakona "nedodriljivih" kriminalaca, te koje Callahan počinje istraživati, postavši sve više uvjeren da bi iza njih mogao stajati vigilantistički nastrojeni policajac.

Scenario za film je napisao John Millius, velikim dijelom inspiriran kritikama na račun *Prljavog Harryja*, kome su američki ljevičari i liberali optuživali da kroz lik policajca koji se sa kriminalom obračunava "po kratkom postupku" promovira fašizam. Zbog toga je u filmu Callahan suprotstavljen upravo likovima čije metode i svjetonazor odgovaraju takvom opisu. Eastwood, koji je preko svoje kompanije Malpaso producirao film, za režisera je odabrao starog suradnika Teda Posta. Usprkos toga, snimanje su obilježile stalne svađe između njih dvojice, te je Eastwood kasnije tvrdio da je, u stvari, on na kraju režirao film.

Nakon premijere su kritičari bili uglavnom neprijateljski nastrojeni, ali je publika, velikim dijelom zahvaljujući nizu akcijskih scena, prigrlila film. Kasnije je postao predmetom kontroverze zbog optužbi da je jedna od metoda ubijanja prikazana u filmu - tjeranjem žrtve da pije sredstvo za čišćenje - kasnije kopirana od stvarnih ubica u slučaju Hi-Fi ubistava sljedeće godine. Glumica Suzanne Sommers, koja se u jednoj od scena ubistava nakratko pojavljuje u toplesu, je, pak, upravo zahvaljujući *Magnum Force* započela uspješnu karijeru.

## Uloge
* Clint Eastwood ... Isnpektor Odjela za ubistva SFPD Harry Callahan  
* Hal Holbrook ... Poručnik Odjela za ubistva SFPD Neil Briggs
* David Soul ... Prometni policajac SFPD John Davis
* Tim Matheson ... Prometni policajac SFPD Phil Sweet
* Kip Niven ... Prometni policajac SFPD Alan "Red" Astrachan
* Robert Urich ... Prometni policajac SFPD Mike Grimes
* Felton Perry ... Inspektor za zasjede SFPD Earlington "Early" Smith  
* Mitch Ryan ... Prometni policajac SFPD Charlie McCoy 
* Margaret Avery ... Prostitutka
* Bob McClurg ... Taksist
* John Mitchum ... Inspektor za zasjede SFPD Frank DiGiorgio  
* Albert Popwell ... Svodnik J.J. Wilson
* Richard Devon ... Carmine Ricca
* Christine White ... Carol McCoy
* Tony Giorgio ... Frank Palancio
* Suzanne Somers ... Djevojkla u bazenu sa novim prstenom
* Jack Kosslyn ... Walter
* Bob March ... Estabrook
* Adele Yoshioka ... Sunny

## Napomene

## Reference

## Vanjske veze
* 
* 
* 
*
In punto di morte

***In punto di morte*** () je italijanski igrani film snimljen 1971. u režiji Marija Garribe, kome je to bio režijski debi. Po žanru je drama, a protagonist, koga tumači Mariov brat Fabio Garriba, je učitelj u jednom malom mjestu koji postaje frustriran konformizmom ljudi oko sebe. Radnja prikazuje njegove pokušaje da ih "probudi" ekscesnim ponašanjem, ali kako umjesto bilo kakve reakcije nailazi na ravnodušnost. Film je nastao u produkciji filmske škole Centra Sperimentale di Cinematografica, te je prikazan na Filmskom festivalu u Locarnu gdje je osvojio Zlatni leopard.

## Vanjske veze
*
Mirisi, zlato i tamjan (film)

***Mirisi, zlato i tamjan*** je jugoslavenski crno-bijeli igrani film snimljen 1971. godine u režiji Ante Babaje. Po žanru je drama, a predstavlja adaptaciju istoimenog romana Slobodana Novaka. Protagonisti su umirovljeni profesor i njegova supruga koji dolaze u jedan otočki grad brinuti se o 100-godišnjoj starici.

## Reference

## Vanjske veze
*
Ovčar (film, 1971)

***Ovčar*** je jugoslavenski igrani film snimljen 1971. godine u režiji Bakira Tanovića. Protagonisti su grupa pastira sa planine koja svoja stada nastoje dovesti na ispašu u dolinama, gdje ih neprijateljski dočekuje tamošnje stanovništvo.

## Vanjske veze
*
*Profil na portalu mojtv.hr
West Yorkshire

**West Yorkshire** (čita se *Zapadni Jorkšir*) je ceremonijalna i metropolitanska grofovija na sjeveru Engleske.

## Geografija
West Yorkshire leži u regiji Yorkshire i Humber, ima površinu od 2029 km², na kojoj živi 2,226.058 stanovnika. Graniči sa sjeveroistoka sa gofovijom North Yorkshire, sa jugoistoka sa Grofovijom South Yorkshire, sa sjeverozapada sa Grofovijom Lancashire, sa jugozapada sa Grofovijom Greater Manchester i sa juga sa Grofovijom Derbyshire. Grad Wakefield u centru grofovije je administrativni centar.

Administrativno je podjeljen na 5 distrikta: City of Leeds, City of Wakefield, Kirklees, Calderdale i City of Bradford. To je urbani kompleks koji se razvio u dubokim kotlinama rijeke Aire i njene pritoke Calder, koje se spuštaju sa Penninesa na zapadu do doline York na istoku. West Yorkshire proteže se na sjever do pitoresknih dolina Airedale i Wharfedale.

## Historija

Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli 
zajedničku prošlost sa ostalim Yorkshirima, preko Dinastije York. Današnji West Yorkshire nastao je nakon reforme lokalne uprave 1974. na temeljima starog Countya York, West Riding.

Između 1974. i 1986. West Yorkshire bio je administrativna jedinica, od 1986. metropolitanski county izgubio je administrativnu funkciju, a njegovi konstitutivni okruzi postali su samostalne administrativne jedinice, ili unitarne jedinice. West Yorkshire je danas geografski i ceremonijalni county bez administrativnih organa.

Tokom 18.. i 19. vijeka zahvaljajući obilju hidroenergije, a kasnije parnih mašina pokretanih ugljenom iz lokalnih rudnika, razvila se tekstilna industrija. Tradicionalni tekstilni gradovi na brdovitom zapadu, među njima Huddersfield, Halifax i Bradford, odavno to više nisu, a i rudarstvo je u tom dijelu countya zamrlo. Danas su u tom kraju, uključujući i okruge Calderdale i Kirklees, najvažnije privredne aktivnosti proizvodnja papira, ambalaže i mašinogradnja.

Po istočnom dijelu countya krajem 20. vijeka rudarstvo je također dramatično opalo, tako da danas posluje samo jedan rudnik pored grada Pontefracta. Wakefield je jedini grad koji uz prehrambenu i mašinogradnju i nadalje ima snažnu tekstilnu industriju.

Leeds koji je ujedno i najveći grad Yorkshira i najveći trgovački i kulturni centar toga kraja, također je i snažan  industrijski centar. Njegove tvornice proizvode elektroniku, kemikalije, namještaj, mašine i prehrambene artikle, pored tog on je grad brojnih izdavačkih kompanija i štamparija, važan financijski centar i grad sa dva univerziteta.

## Reference

## Vanjske veze

* West Yorkshire Combined Authority
Dan Inosanto

**Daniel Arca "Dan" Inosanto** (Stockton, 24. juli 1936. -) je filipinsko-američki glumac i majstor borilačkih vještina.
## Filmografija
### Glumac
**[[Redbelt]]* (2008)
**[[Big Stan]]* (2007) 
**Brazilian Brawl* 
**[[Out for Justice]]* (1991)
* *[[Big Trouble in Little China]] (1986)*
* *[[Sharky's Machine (film)|Sharky's Machine]]* (1982)
* *Long de ying zi* (1981)
* *Skirmish* (1981)
* *[[The Chinese Stuntman]]* (1980) 
* *[[Game of Death]]* (1978) 
* *[[The Killer Elite]]* (1975) 
* *[[Game of Death|The Game of Death]]* (1972) 
* *[[The Green Hornet]]* (1966)

### Dokumentarci
* *[[I Am Bruce Lee]]* (2012)
* *[[Fight Science]]* (2006)
* *Modern Warriors* (2002)
* *Bruce Lee: The Immortal Dragon* (2002)
* *Bruce Lee in G.O.D.: Shibôteki yûgi* (2000)
* *[[Bruce Lee: A Warrior's Journey]]* (2000)
* *Famous Families* (1999) 
* *The Path of the Dragon* (1998)
* *[[E! True Hollywood Story]]* (Brandon Lee) (1997)
* *Curse of the Dragon* (1993)
* *Bruce Lee, the Legend* (1977)
* *The Warrior Within* (1976)
* *Life and Legend of Bruce Lee* (1973)

### Kaskader
* *[[Escape from L.A.]]* (1996) (dubler)
* *[[The Green Hornet (TV series)|The Green Hornet]]* (1 epizoda, 1966) (borac)

## Reference

## Vanjske veze
*
Pršut

**pršut** (također **pršuta**; mlet. *persuto*, tal. *prosciutto*: prosušen, od lat. *prae exsuctus*, vulg. lat. *perexsuctus*: vrlo isušen), trajni suhomesnati proizvod dobiven soljenjem, tlačenjem i sušenjem najčešće svinjskog, rjeđe goveđeg i ovčjeg buta. Tradicionalno se priprema u južnoevropskim zemljama, od Portugala (*presunto*) i Španjolske (*jamón*), preko Italije (*prosciutto*), pa do Slovenije, Hrvatske, Bosne i Hercegovine, Crne Gore i Srbije.

## Povezano

* dalmatinski pršut
* istarski pršut
* kraški pršut
* njeguški pršut
* parmski pršut
* zlatiborska pršuta

## Vanjske veze
Jerkov

**Jerkov** može označavati:

*Željko Jerkov (1953 - ), hrvatski košarkaš i političar
*Jerkov (1998 - ), srpski rep muzičar koji nastupa pod umetničkim imenom Jerkov.
*Jerkov, jedan od likova u video-igri *[[Grand Theft Auto 2]]*
Make Room! Make Room!

***Make Room! Make Room!*** () je science fiction roman američkog pisca Harryja Harrisona objavljen 1966. godine. Radnja je smještena u New York (u vrijeme pisanja buduće) 1999. godine, odnosno u svijet gdje je nekontrolirani porast stanovništva doveo do prenaseljenosti, koje se odrazilo kroz zagađenje, kolaps ekonomije, raspad infrastrukture i potpuno siromaštvo. Protagoniste čine grupa ljudi različitog porijekla, zanimanja i društvenog položaja koja pokušava preživjeti.

Harrisonov roman je nastojao ekstrapolirati neke od populacijskih, ekonomskih i ekoloških trendova koji su brinuli tadašnje futurologe u blisku budućnost, te je stvorio izuzetno mračnu, distopijsku verziju svijeta. Kao takav je postao jedan od najpoznatijih ostvarenja žanra. Godine 1973. je ekraniziran kao hollywoodski film *[[Soylent Green]]*, koji je u značajnoj mjeri promijenio radnju, pomjerivši je još dalje u budućnost, ali i viziju bliske budućnosti učinio još mračnijom.

## Izvori

## Vanjske veze
*
*
*Make Room! Make Room!
*Millennial Reviews: XXXIV: Make Room! Make Room! - Harry Harrison - criticises inaccuracy of predictions
Harry Harrison

**Harry Harrison** (Stamford Connecticut, 12. ožujka 1925. - 15. kolovoza 2012.) bio je američki pisac znanstvene fantastike, autor više od 60 romana, preko sto kratkih priča te oko 40 antologija.

## Biografija

Harrison je maturirao 1943. godine i odmah je unovačen u vojsku, u zrakoplovstvo. Iz tog njegovog iskustva (mržnje prema svemu što je povezano s vojskom) slijedi roman "Bill, galaktički junak". Većina njegovih ranih priča objavljenih u časopisu Johna W. Campbella *Astounding* često su odražavale interes pisca za teme očuvanja okoliša i nenasilno rješavanje sukoba. Danas je najpoznatiji po romanu *Make Room! Make Room!* koji je poslužio kao predložak za film iz 1973. godine Soylent Green s Charltonom Hestonom u glavnoj ulozi, te po seriji romana "Nehrđajući štakor" (*Stainless steel rat*). Osim pisanja romana Harrison je pisao scenarije za stripove Flash Gordon i *The Saint*.

## Privatni život

Harrison je rođen kao Henry Maxwell Dempsey, otac je promijenio obiteljsko prezime u Harrison nedugo nakon sinova rođenja te je Harry tek prilikom vađenja putovnice ustanovio da se službeno preziva Dempsey, te je potom i on (sa 30 godina) promijenio prezime u Harrison. Oženio se u lipnju 1954. godine. 1975. preselio se sa suprugom u Irsku.

## Nepotpun popis djela

### Romani

* *Vendetta for the Saint* (1964.)
* *Plague from Space* (1965.)
* *Make Room! Make Room!* (1966.)
* *The Technicolor Time Machine* (1967.)
* *Captive Universe* (1969.)
* *The Daleth Effect* (1970.)
* *Spaceship Medic* (1970.)
* *Tunnel Through the Deeps* (1972.)
* *Stonehenge* (1972.) (suautor Leon Stover)
* *Star Smashers of the Galaxy Rangers* (1973.)
* *The California Iceberg* (1975.)
* *Skyfall* (1976.)
* *The Lifeship* (1977.) (suautor Gordon R. Dickson)
* *The Jupiter Plague* (1982.)
* *Invasion: Earth* (1982.)
* *The QEII is Missing* (1982.)
* *A Rebel In Time* (1983.)
* *Stonehenge: Where Atlantis Died* (1983.) (suautor Leon Stover)
* *The Turing Option* (1992.) (suautor Marvin Minsky)


### Serija o Billu, galaktičkom heroju

# *Bill, the Galactic Hero* (1965.)
# *Bill, the Galactic Hero on the Planet of Robot Slaves* (1989.)
# *Bill, the Galactic Hero on the Planet of Bottled Brains* (1990., suautor Robert Sheckley)
# *Bill, the Galactic Hero on the Planet of Tasteless Pleasure* (1991., suautor David Bischoff)
# *Bill, the Galactic Hero on the Planet of Zombie Vampires* (1991., suautor Jack C. Haldeman II)
# *Bill, the Galactic Hero on the Planet of Ten Thousand Bars* (1991., suautor David Bischoff)
# *Bill, the Galactic Hero: the Final Incoherent Adventure* (1991., suautor David Harris)
# *Bill, the Galactic Hero's Happy Holiday* (kratka priča u zbirci priča *Galactic Dreams*) (1994.)

### Svijet smrti

# "Svijet smrti" (1960.)
# "Svijet smrti 2" (1964.)
# "Svijet smrti 3" (1968.)

## Izvori

## Vanjske veze

* http://www.harryharrison.com/ službene internetske stranice
Pulp (film, 1972)

***Pulp*** je britanska kriminalistička filmska komedija snimljena 1972. godine u režiji Mikea Hodgesa. Protagonist, čiji lik tumači Michael Caine, je pisac pulp detektivskih romana koga nepoznati naručitelj poziva u Italiju kako bi za njega iz sjene napisao autobiografiju. Radnja prikazuje kako se tamo suoči sa ubistvima, te je prisiljen, poput svojih junaka, pronaći motiv i počinitelja.

## Uloge
* Michael Caine ... Mickey King
* Mickey Rooney ... Preston Gilbert
* Lionel Stander ... Ben Dinuccio
* Lizabeth Scott ... Princeza Betty Cippola
* Nadia Cassini ... Liz Adams
* Dennis Price ... Mysterious Englishman
* Al Lettieri ... Miller
* Leopoldo Trieste ... Marcovic
* Amerigo Tot ... Partisan
* Robert Sacchi ... Jim Norman

## Vanjske veze
*
Domavia

**Domavia** naziv je rudarsko – administrativnog centra iz rimskog perioda, koji se nalazio kod današnje Srebrenice, Bosna i Hercegovina.
## Lokacija
Nalazila se kod sastavaka Majdanskog potoka i Saske rijeke pod sjevernom padinom Grada, na kojem se, nalazilo i manje utvrđenje.
## Historija
Rudari su u antičko doba iz srebreničkih rudokopa povadili oko 80 tona srebra i oko 40.000 tona olova. Rudnici su, sudeći po izvorima, prestali organizirano djelovati negdje u drugoj polovini 4. st. Ta djelatnost ipak nije nikada potpuno zamrla, nego je radila za lokalne i regionalne potrebe, da se opet obnovi u kasnijem srednjem vijeku.
## Istraživanja
Domavija je otkrivena u sklopu Austrougarskog projekta s kraja XIX vijeka, na istraživanju plemenitih metala i otvaranja rudnika srebra, olova i cinka u području planine Kvarac, istočno od Srebrenice u istočnoj Bosni. Paralelno s otkrivanjem rudnih žila olova, srebra i cinka rudari su otkrili i ruševine drevnog grada.
 
Arheolog Vjenceslav Radimski je završio istraživanje i ustanovio da se radi o gradu u kojem je bila rimska  uprava svih panonskih i dalmatinskih rudnika. Iz nekih natpisa, koji su bili kasnije pronađeni, saznalo se da se otkriveni grad zvao —  Domavia, dnosno tačnije - *res publica  ili municipium Domavianorum.*

## Opis
Historija Domavije i izgradnja komunalne infrastrukture najbolje se vidi iz natpisa carskih prokuratora (*procuratores Augusti*), zaduženih za rad rudnika i talionica.

Urbanizam naselja nije se zasnivao na rimskoj šemi ortogonalnog rastera,  jer za to u Gradini nije bilo prirodnih uslovaa. Grad se prilagodio ispresijecanom reljefu terena (konfiguraciji) u uzanim dolinama Saske rijeke i Majdanskog potoka, a svakako i Bjelovačke rijeke u njihovu nastavku.

Kod sastavaka je bila podignuta gradska vijećnica (*curia*). Imala je oblik pravougla, dužine 38, a širine oko 20 metara, sa trijemom na prednjoj i apsidom na stražnjoj strani. Na trgu pred kurijom, i u samoj kuriji, stajale su počasne baze u čast careva i bronzana statueta božice Venere. Istočno od vijećnice, a s oslonom na nju, stajala je upola manja zgrada tribunala s više prostorija, opremljena uredajem za centralno zagrijavanje (*hipokaust*).

Istočno od sudnice (*tribunal*), ali već na desnoj obali Saske rijeke, u stvari u njenom meandru, podignute su javne terme (*balneum*). Terme su bile najveće zdanje Domavije, sa 45 prostorija razne veličine, od kojih su se neke zagrijavale kroz hipokaust. Neke su podove krasili i mozaici, a zidove freske. Zgrada je bila sagrađena od opeka i kamena, i to od lokalnog vulkanskog andezita i kvarcita.

## Reference

## Vanjske veze
Soylent Green

***Soylent Green*** (), u Jugoslaviji prikazivan i pod naslovom ***Zeleno sunce***, je američki science fiction film snimljen 1973. godine u režiji Richarda Fleischera, poznat kao jedno od klasičnih ostvarenja žanra.

Predstavlja adaptaciju romana *[[Make Room! Make Room!]]* Harryja Harrisona. Radnja se događa 2022. godine u New Yorku koji je, kao i ostatak svijeta, suočen sa posljedicama prenaseljenosti u obliku zagađenja, nezaposlenosti, kolapsa ekonomije i infrastrukture i sveopćeg siromaštva, pri čemu samo sićušna elita uživa u luksuzu kao što su električna rasvjeta i pitka voda. Protagonist, čiji lik tumači Charlton Heston, je policijski detektiv kome je dodijeljena istraga ubistva bogatog poslovnog čovjeka, a koja je na kraju povezana sa "sojlentom", prehrambenim proizvodom koji se koristi za prehranu stanovništva.

Film je u odnosu na predložak radnju pomjerio nekoliko decenija u budućnost, te je učinio daleko mračnijom, pod snažnim uticajem apokaliptičkih predviđanja o efektima prenaseljenosti, zagađenja i efekta staklenika nalik na tada izuzetno popularnu knjigu *[[The Population Bomb]]* američkog publicista i naučnika Paula R. Ehrlicha. U njemu je na relativno jednostavan, ali efektan način stvoren distopijski svijet gdje umjesto futurističke tehnologije dolazi do sveopće regresije. Publici su, pak, izuzetno imponirali glumački nastupi, a među kojima se posebno ističe Edward G. Robinson u ulozi protagonistovog ostarjelog cimera i pomoćnika; u vrijeme snimanja Robinson je bolovao od raka mokraćnog mjehura i znao je da će uskoro umrijeti, ali o tome nije ništa govorio ekipi; scena u kojoj njegov lik umire (a koja je bila snimljena pred sam kraj snimanja, i posljednja koju je napravio) se zbog toga često navodi kao jedan od najpotresnijih trenutaka u historiji američke kinematografije. Iako mainstream kritika nije bila pretjerano oduševljena filmom, među poklonicima žanra je *Soylent Green* stekao izutetnu popularnost, a sa vremenom i svojevrsni kult status.

## Uloge
* Charlton Heston ... Detektiv Frank Thorn
* Leigh Taylor-Young ... Shirl
* Chuck Connors ... Tab Fielding
* Joseph Cotten ... William R. Simonson
* Brock Peters ... Šef Hatcher
* Paula Kelly ... Martha
* Edward G. Robinson ... Sol Roth
* Stephen Young ... Gilbert
* Mike Henry ... Kulozik
* Lincoln Kilpatrick ... Svećenik
* Roy Jenson ... Donovan
* Leonard Stone ... Charles
* Whit Bissell ... Gov. Santini
* Celia Lovsky ... Vođa Burze
* Dick Van Patten ... Redar #1

## Povezano
**[[Z.P.G.]]*

## Reference

## Vanjske veze
* 
* 
* 
*
Mrtva ladja

***Mrtva ladja*** je jugoslavenski crno bijeli igrani film snimljen na slovenskom jeziku u režiji i po scenariju Rajka Ranfla. Po žanru predstavlja kombinaciju ljubavnog i horor filma. Protagonisti, koje tumače Radko Polič i Milena Zupančič, su mladi ljubavni par koji za vrijeme odmora na obali mora postaju opsjednuti vizijama tajanstvenog broda.

## Igralci
* Radko Polič ... Danijel
* Milena Zupančič ... Marijana 
* Franc Uršič ... neznanec
* Polde Bibič ... glas

## Vanjske veze
* 
*
Na klancu (film)

***Na klancu*** je jugoslavenski dramski film snimljen na slovenskom jeziku 1971. godine u režiji i po scenariju Vojka Duletiča. Predstavlja adaptaciju istoimenog romana Ivana Cankara. Radnja se događa u 19. vijeku, a protagonistica, čiji lik tumači Štefka Drolc, je djevojka koja zbog ljubavi odbija bogatog prosca i udaje se za siromaha, a zbog čega će se kasnije morati teško probijati kroz život.

## Uloge
* Štefka Drolc ... Francka
* Janez Bermež ... Tone
* Tone Kuntner ... Lojze
* Ivan Jezernik
* Lučka Drolc ... Francka ml.
* Boris Kralj
* Jože Zupan
* Zlatko Šugman

## Glej tudi
## Vanjske veze
* 
*
Hanno cambiato faccia

***Hanno cambiato faccia*** () je italijanski igrani film snimljen 1970. godine u režiji Corrada Farine. Po žanru predstavlja kombinaciju horora i satiričke drame, a inspiraciju za scenario je pružio klasični horor roman *[[Dracula (roman)|Dracula]]* Brama Stokera. Radnja se, pak, događa u suvremeno doba i prikazuje kako mladi službenik (čiji lik tumači Giuliano Disperati) dobija unaprijeđenje u poduzeću za proizvodnju automobila, te kako ga direktor (koga tumači Adolf Celi), poziva u svoju vilu gdje će iskusiti niz bizarnih i zastrašujućih događaja. *Hanno cambiato faccia* je nastojao klasične motive legendi i filmova vampirima prebaciti u "moderni" kontekst odnosno umjesto vampira kao oličenje zla pokazati suvremeni kapitalizam i konzumerizam. Film je prikazan na Filmskom festivalu u Locarnu gdje je osvojio Zlatni leopard.

## Uloge
* Adolfo Celi - Giovanni Nosferatu
* Geraldine Hooper - Corinna
* Giuliano Disperati - Alberto Valle
* Francesca Modigliani
* Lorenzo Rapazzini
* Mariella Furgiuele
* Claudio Trionfi
* Pio Buscaglione
* Amedeo Tommasi
* Salvadore Cantagalli
* Rosalba Bongiovanni

## Vanjske veze
* 
* 
*
Alan MacDiarmid

**Alan Graham MacDiarmid** (Masterton, 14. travnja 1927. – Drexel Hill, PA, 7. veljače 2007.) je bio novozelandsko-američki kemičar i jedan od trojice dobitnika Nobelove nagrade za kemiju 2000. godine.

Rođen je u Mastertonu 1927. godine kao jedno od petero djece, trojice braće i dvaju sestara, u relativnoj siromašnoj obitelji. Interes za kemiju razviju je u desetoj godini života, nakon čega je intenzivno čitao o njoj u raznim knjigama. Godine 1943. položio je prijemni ispit i upisao se na Univerzitet Novog Zelanda, gdje je uspješno završio studije, radeći istovremeno kao demonstrator i kasnije kao asistent. Godine 1949., u časopisu *[[Nature (časopis)|Nature]]* objavljuje svoj prvi znanstveni rad. Nakon što je diplomirao kao najbolji u generaciji, MacDiarmid je dobio Fulbrightovu stipendiju i otišao na Univerzitet u Madisonu, Wisconsin, gdje je 1952. godine stekao magisterij iz anorganske kemije; sljedeće godine je stekao doktorat na Cambridgeu, također iz anorganske kemije, a 1955. godine je stekao drugi doktorat.

MacDiarmid je jednu godinu radio kao profesor na Univerzitetu St Andrews, nakon čega je otišao na Univerzitet u Pennsylvaniji, gdje je 1964. godine postao redoviti profesor. Na Pennu će raditi punih 45, a u prvoj fazi rada će intenzivno proučavati silicij. Godine 2002. postao je i nastavnik na Teksaškom univerzitetu u Dallasu.

Njegov najznačajniji rad tiče se otkrića i razvoja vodljivih polimera, plastičnih materijala koji provode elektricitet. MacDiarmid je surađivao s japanskim naučnikom Hidekijem Shirakawom i američki naučnikom Alanom Heegerom na otkriću da plastika, nakon određenih modifikacija, ipak može provoditi struju. Otkriće je naišlo na brojne praktične primjene, a njih su trojica 2000. godine podijelili Nobelovu nagradu za kemiju.

MacDiarmid je za života objavio preko 600 znanstvenih radova i registrirao preko 20 patenata. Bio je nudist i smatrao je sebe obožavateljem Sunca. Ženio se dva puta; prvi put 1954. godine s Marian Mathieu (umrla 1990.), s kojom je imao četvero djece, a drugi put 2005. godine s Gayl Gentile (umrla 2014. godine). Pred kraj života je obolio od sindroma mijelodisplazije. Početkom veljače 2007., MacDiarmid je planirao povratak na Novi Zeland, međutim je pao niz stepenice u svom domu u Pennsylvaniji i umro 7. veljače 2007. godine. Pokopan je na lokalnom groblju u Drexel Hillu.

## Vanjske veze

*Biography on Nobel Prize website
*MacDiarmid Nobel Prize lecture
*McDiarmid Institute Web Site
* from the *[[Dictionary of New Zealand Biography]]*
*Photograph, Biography and Bibliographic Resources, from the Office of Scientific and Technical Information, United States Department of Energy
*MacDiarmid's Page at The University of Texas at Dallas 
*MacDiarmid's page at the University of Pennsylvania
*New Zealand Edge biography 
*List of MacDiarmid's publications 
*Interview with Alan MacDiarmid Freeview video provided by the Vega Science Trust.
*Kiwi Nobel winner MacDiarmid dies 
*Alan MacDiarmid Image Collection Finding Aid at the Othmer Library, Chemical Heritage Foundation
Banks (poluotok)

**Banks** je poluotok na istočnoj obali Južnog otoka na Novom Zelandu, kojeg okružuje Tihi ocean. Poluotok Banks nalazi se u blizini najvećeg grada Južnog otoka, Christchurcha. Poluotok ima površinu od otprilike 1,000 km2.

Poluotok su prvo naseljavali Maori, koji su ga nazivali **Te Pataka o Rakaihautu**. Prvi Europljani koji su vidjeli poluotok su bili članovi posade engleskog broda HMS ''Endeavour'', kojim je na svome prvom putovanju zapovijedao kapetan James Cook, a poluotok je ime dobio prema botaničaru iz te posade, Josephu Banksu.
Tauranga

**Tauranga** je novozelandski grad, najveći u regiji Bay of Plenty na Sjevernom otoku.

Mjesto je bilo naseljeno Europljanima u ranom XIX. vijeku, a proglašeno je gradom 1963. godine. Tauranga je peti po veličini grad na Novom Zelandu, s ukušnim stanovništvom od 130,800.

Grad leži u sjeverozapadnom kutu regije Bay of Plenty, ukupne površine od 168&nbsp;km. Tauranga je jedan od glavnih novozelandskih poslovnih centara za međunarodnu trgovinu, modnu industriju i hortikulturu. Luka Tauranga je najveća luka na Novom Zelandu prema bruto tonaži izvoza.

Tauranga je jedan od najbrže rastućih novozelandskih gradova, s 14 % porasta stanovništva između popisu stanovništva iz 2001. i popisa 2006.

## Gradovi pobratimi

*  Hitachi, Ibaraki, Japan
*  Yantai, Kina
*  Maryborough, Australija

## Galerija

Datoteka:Abaconda ocean-2.jpg|Luka u Taurangi.
Datoteka:Mt Maunganui Beach 2006.jpg|Pogled na plažu i planinu Mt Maunganui.
Datoteka:Abaconda Tauranga-Boat Sunrise.jpg|Brodovi u Taurangi.
Datoteka:Abaconda park-1.jpg|Park u Taurangi.


## Vanjske veze

* Tauranga City Council
* Tauranga City Library
* Tauranga Portal Website 
* Tauranga Local Information website
* Tauranga Info 
* Tauranga Information site